ম্যাঙ্গোস্টিন
ম্যাঙ্গোস্টিন বা বেগুনি ম্যাঙ্গোস্টিন (ইংরেজি: Purple mangosteen বা Mangosteen) বা কাউ এক প্রকার চিরহরিৎ, ক্রান্তীয় বৃক্ষের ফল। ম্যাঙ্গোস্টিন গাছের বৈজ্ঞানিক নাম Garcinia mangostana যার আদি নিবাস ইন্দোনেশিয়া বলে বিশ্বাস করা হয়ে থাকে। এটি প্রধানত দক্ষিণ-পূর্ব এশিয়ায় জন্মে। এছাড়া ভারতের কেরালা, দক্ষিণ আমেরিকার কলম্বিয়া, পুয়ের্টো রিকো ইত্যাদি অঞ্চলে জন্মে। এই গাছ ৬ থেকে ২৫ মি (১৯.৭ থেকে ৮২.০ ফু) লম্বা হয়ে থাকে।